

СТОЛИЧНА ОБЩИНА - РАЙОН “ВЪЗРАЖДАНЕ”

**гр.СОФИЯ 1303, бул.”Ал.Стамболийски”№62,тел.9814364, ф.9870794**

**Утвърждавам:**

**КМЕТ НА СО – РАЙОН „ВЪЗРАЖДАНЕ“….............. /САВИНА САВОВА/**

**У К А З А Н И Я**

**ЗА**

**УЧАСТИЕ В ОБЩЕСТВЕНА ПОРЪЧКА ЧРЕЗ ПУБЛИКУВАНЕ НА ОБЯВА ЗА СЪБИРАНЕ НА ОФЕРТИ ПО чл.20, ал.3, т.2 ОТ ЗОП**

**С ПРЕДМЕТ:**

**„Извършване на специализиран ученически превоз на деца и ученици по обособени позиции:**

**Обособена позиция №1- 67 ОУ „Васил Друмев“, гр. София;**

**Обособена позиция №2 - 136 ОУ „Любен Каравелов“ , гр. София**

**гр. СОФИЯ, 2019**

УКАЗАНИЯ КЪМ УЧАСТНИЦИТЕ

РАЗДЕЛ І. ОБЩИ УСЛОВИЯ

* 1. **Описание на предмета на поръчката –** на основание чл.20, ал.3, т.2 от ЗОП, обявява обществена поръчка чрез публикуване на обява за събиране на оферти по реда на чл.20, ал.3, т.2 от ЗОП с предмет: „**Извършване на специализиран ученически превоз на деца и ученици по обособени позиции:**

**Обособена позиция №1 - 67 ОУ „Васил Друмев“,** с адрес: гр. София, ул. „Гюешево“ №63;

**Обособена позиция №2** - **136 ОУ „Любен Каравелов“,** с адрес: гр. София, ул. „Димитър Петков“ №116

**Настоящата документация за участие не се закупува, може да бъде изтеглена от заинтересованите лица от интернет сайта на** [www.so-vazrajdane.bg](http://www.so-vazrajdane.bg)**, раздел „Профил на купувача” –** [**http://www.so-vazrajdane.bg/profil-na-kupuvacha/id/transport-67-136-2019**](http://www.so-vazrajdane.bg/profil-na-kupuvacha/id/transport-67-136-2019)

1.2. Възможност за представяне на варианти в офертите

Не се допускат варианти в офертите.

1.3. Срок за изпълнение на поръчката

Срокът за изпълнение на поръчката е всеки учебен и присъствен ден (неучебни дни-по заявка) от датата на сключване на договора, както следва за:

**до 15.06.2019 г. за 67 ОУ „Васил Друмев“ и**

**до 15.06.2019 г. за 136 ОУ „Любен Каравелов“**

* 1. Обща максимална прогнозна стойност на поръчката е :
     1. **За 67 ОУ „Васил Друмев“ – 35 000 лева /тридесет и пет хиляди лева/ без включен ДДС или 42 000.00 лева /четиридесет и две хиляди лева/ с включен ДДС** Възложителят не се задължава да възложи изпълнението на настоящата обществена поръчка в пълния размер на посочената прогнозна стойност.
     2. **За 136 ОУ „ Любен Каравелов“ – 35 000 лева /тридесет и пет хиляди лева/ без включен ДДС или 42 000.00 лева /четиридесет и две хиляди лева/ с включен ДДС.** Възложителят не се задължава да възложи изпълнението на настоящата обществена поръчка в пълния размер на посочената прогнозна стойност.

Финансирането се осъществява от отпуснати от Столична община средства по Решение №398/28.06.2018година на Столичен общински съвет.

Предлаганата цена на услугата е крайна, като в нея се включват всички разходи на изпълнителя, в това число разходи за гориво, консумативи, ремонт и поддръжка на превозните средства, разходи за трудови възнаграждения, както и всякакви други разходи които могат да възникнат. **Предлаганата цена се определя за километър общ пробег.**

1.5.Начин на плащане на цената:

Разплащането се извършва в български лева, по банков път, ежемесечно, след представяне на фактура или еквивалент. Плащането се извършва в срок от 10 (десет) работни дни от получаването на фактурата от съответното училище.

РАЗДЕЛ ІІ. ТЕХНИЧЕСКА СПЕЦИФИКАЦИЯ

1. Предмет на поръчката:

**„Извършване на специализиран ученически превоз на деца и ученици по обособени позиции:**

1. **Обособена позиция №1- 67 ОУ „Васил Друмев“, гр. София;**
2. **Обособена позиция №2 - 136 ОУ „Любен Каравелов“ , гр. София,** при следните параметри:

1.1. Превозът се осъществява всеки учебен/присъствен ден при следните параметри:

**67 ОУ „Васил Друмев“, гр. София**

1 курс **7.30 часа** спирка Кубан (Пени маркет) – бул. „Възкресение“ – бул. „Иван Гешов“ – ул. „Гюешево“ – 67 ОУ- прогнозен брой ученици 55

2 курс **7.30 часа** ул. „Метохия“ кв. Факултета – ул. „Житница“ – бул. „Никола Мушанов“ – бул. „Възкресение“ – бул. „Иван Гешов“ – ул. „Гюешево“ – 67 ОУ - прогнозен брой ученици 55

3 курс **7.40 часа** ул. „Метохия“ кв. Факултета – ул. „Житница“ – бул. „Никола Мушанов“ – бул. „Възкресение“ – бул. „Иван Гешов“ – ул. „Гюешево“ – 67 ОУ - прогнозен брой ученици 55

4 курс **13.10 часа**  67 ОУ – ул. „Гюешево“ – бул. „Иван Гешов“ – бул. „Възкресение“ – спирка Кубан – бул. „Възкресение“ – бул. „Никола Мушанов“ – ул. „Житница“ – ул. „Метохия“ кв. Факултета - прогнозен брой ученици 55

5 курс **16.30 часа** 67 ОУ – ул. „Гюешево“ – бул. „Иван Гешов“ – бул. „Възкресение“ – спирка Кубан – бул. „Възкресение“ – бул. „Никола Мушанов“ – ул. „Житница“ – ул. „Метохия“ кв. Факултета - прогнозен брой ученици 55;

**136 ОУ“Любен Каравелов“ , гр. София,**

1-ви курс - **7.40** **часа** - кв. "Факултета" ул. 315 (75 ОУ) - кв." Овча купел" - бул. "Константин Величков" - бул. "Александър Стамболийски"- 136 ОУ "Любен Каравелов" – прогнозен брой ученици 55

2-ри курс - **7.40 часа** - бул. "Възкресение" Пени маркет - бул. "Константин Величков" - бул. "Александър Стамболийски"- 136 ОУ "Любен Каравелов" – прогнозен брой ученици 55

3-ти курс -  **7.45 часа** - бул. "Възкресение" Пени маркет - бул. "Константин Величков" - бул. "Александър Стамболийски"- 136 ОУ "Любен Каравелов" - – прогнозен брой ученици 55

4-ти курс - **16.00** **часа** - кв. 136 ОУ "Любен Каравелов" - бул. "Александър Стамболийски" - бул. "Константин Величков" - кв." Овча купел" – «Факултета" ул. 315 (75 ОУ) – прогнозен брой ученици 55

5-ти курс - **16.00** **часа** - 136 ОУ "Любен Каравелов" - бул. "Александър Стамболийски" - бул. "Константин Величков" - бул. "Възкресение" Пени маркет – прогнозен брой ученици 55

В случай, че за определени учебни дни някой от маршрутите отпадне изцяло или частично или се налага осъществяването на превоз в неучебен ден, Възложителят следва да уведоми изпълнителя най-малко 2 (два) календарни дни преди това.

Превозът се осъществява с транспорт, осигурен от изпълнителя.

Общия пробег на маршрута за **67 ОУ „Васил Друмев“** е **50 км на ден,** съгласно маршрутното разписание описано по-горе. Финансирането се осъществява от бюджета на районната администрация със средства, отпуснати от Столична община на основание Решение №398/28.06.2018година на Столичен общински съвет.

Общия пробег на маршрута за **136 ОУ“Любен Каравелов“** е **19 км на ден**, съгласно маршрутното разписание описано по-горе. Финансирането се осъществява от бюджета на районната администрация със средства, отпуснати от Столична община на основание Решение №398/28.06.2018 година на Столичен общински съвет.

2.3. Мероприятия – осъществяване на ученически превоз по повод на провеждането на дадени мероприятия – фестивали, състезания, курсове, екскурзии и др.

Ученическият превоз по повод на провеждането на дадени мероприятия се осъществява по предварителна заявка от страна на възложителя, която трябва да бъде доведена до знанието на изпълнителя най-малко 7 (седем) календарни дни преди това. В заявката възложителят следва да посочи точния маршрут, броя ученици и датата и часа за осъществяване на превоза.

Този превоз може да бъде осъществен и в неучебни дни. Превозът се осъществява с транспорт, осигурен от изпълнителя.

3. Нормативна уредба, на която следва да отговарят всички кандидати при изпълнението на поръчката: Закон за автомобилните превози, Наредба №33 от 03.11.1999 година за обществен превоз на пътници и товари на територията на Република България, Наредба №Н-32 от 16.12.2011 година за периодичните прегледи за проверка на техническата изправност на пътните превозни средства и други, съгласно действащата нормативна уредба, свързана с организацията и осъществяването на превози на деца и ученици и Наредба № 2 от 31.03.2006 год. за условията и реда за предоставяне на средства за компенсиране на намалените приходи и прилагането на цените за пътуване по автомобилния транспорт, предвидени в нормативните актове за определените категории пътници;

4. **Изисквания към кандидатите**: Участник при възлагане на обществената поръчка може да бъде всяко българско или чуждестранно физическо или юридическо лице или техни обединения и отговаря на изискванията, предвидени в Закона за обществените поръчки (ЗОП), Правилника за прилагане на ЗОП (ППЗОП) и на изискванията на Възложителя, посочени в настоящите указания.

В случай, че участникът е обединение, следва да представи копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият.

Забележка: В договора за обединение задължително се посочва разпределението на дейностите и отговорността между партньорите съгласно предмета на обществената поръчка, както и ангажимент същите лица да останат в обединението до крайния срок на изпълнение на договора. Не се допускат промени в състава на обединението след подаване на офертата.

Когато участник в обществената поръчка е обединение, което не е юридическо лице, се прилага разпоредбата на чл. 59, ал. 6 от ЗОП и трябва да представи регистрация по Закона за регистър БУЛСТАТ на обединението, при подписване на договор за услуга. Лице, което участва в обединение – участник в поръчката, не може да представя самостоятелна оферта.

Възлагането на работи на подизпълнители е допустимо само ако участникът приеме, че отговаря за действията, бездействията и работата на посочените подизпълнители като за свои действия, бездействия и работа.

Подизпълнителите трябва да отговарят на съответните критерии за подбор, съобразно вида и дела от поръчката, който ще изпълняват, и за тях да не са налице основания за отстраняване от процедурата.

Всеки участник има право да представи само една оферта за всяка обособена позиция.

Офертата и документите към нея трябва да бъдат представени на български език. Ако участникът представя документи на чужд език, същите трябва да бъдат придружени с превод на български език.

При подготвяне на офертата всеки участник трябва да се придържа точно към обявените от възложителя условия.

Представените образци в документацията за участие и условията, описани в тях, са задължителни за участниците.

Документите и данните в офертата се подписват само от лица с представителни функции съгласно актуалното състояние или от изрично упълномощени за това лица. Във втория случай се изисква да се представи нотариално заверено пълномощно за изпълнението на такива функции.

Копията на документите трябва да бъдат заверени от участника или законния му представител с гриф „Вярно с оригинала”, подпис и печат.

При писмено искане, направено до три дни преди изтичането на срока за получаване на оферти, възложителят публикува най-късно на следващия работен ден в профила на купувача писмени разяснения по условията на обществената поръчка.

Разходите за изработването на офертите са за сметка на участниците.

**Лично състояние на кандидатите и участниците**

Възложителят отстранява от участие в процедура за възлагане на обществена поръчка участник, за когото е налице някое от обстоятелствата по чл. 54, ал. 1, т. 1-5 и т. 7 от ЗОП

Основанията по ал. 1, т.1, 2 и 7 от ЗОП се отнасят за лицата, които представляват участника; лицата, които са членове на управителни и надзорни органи на участника или кандидата; други лица със статут, който им позволява да влияят пряко върху дейността на предприятието, по начин еквивалентен на този, валиден за представляващите го лица, членовете на управителните или надзорни органи.

За доказване на горните обстоятелства се попълват в ЕЕДОП и о Декларация по чл.97, ал.5 от ППЗОП

Участник, за когото са налице основания по посочените по-горе обстоятелства, има право да представи доказателства, съгласно чл. 56, ал.1, т.1-3 от ЗОП, че е предприел мерки, които гарантират неговата надеждност, въпреки наличието на съответното основание за отстраняване. За доказване на тези обстоятелства, участникът представя съответните документи, описани в чл. 58 от ЗОП.

5. **Изисквания свързани с техническите възможности и квалификацията на участниците за всяка една обособена позиция:**

5.1. Да притежава валиден Лиценз за превоз на пътници, издаден от Министерство на транспорта. Това изискване важи и за подизпълнителите, в случай, че се предвижда ползването на такива, в зависимост от осъществявания вид дейност.

Участникът декларира в Единния европейски документ за обществени поръчки (ЕЕДОП) информация за обстоятелствата за наличие на лиценз, съобразно националната база данни, в която се съдържат декларираните обстоятелства, или компетентните органи, които съгласно законодателството на държавата, в която участникът е установен са длъжни да предоставят информацията.

За доказване на това обстоятелство участникът предоставя (декларира) в Единния европейски документ за обществени поръчки (ЕЕДОП) съответния публичен регистър, който съдържа тази информация.

Доказването на съответствието с изискването по-горе става по реда на чл.67, ал.5 и ал.6 от ЗОП.

Преди сключване на договора за обществената поръчка, възложителят изисква от участника, определен за изпълнител да представи копие на Лиценза, заверено „Вярно с оригинала” и с положен мокър печат на кандидата, респективно подизпълнителя.

5.2. Да притежава осигурени необходим брой автобуси за осъществяване на поръчката. В това число се включват собствените автобуси на участника/подизпълнителите, в случай, че се предвижда ползването на такива, наетите автобуси, лизинговите автобуси или еквивалент. За осъществяване на поръчката е необходимо участниците да притежават най-малко 3 (три) броя автобуси, които да притежават следните документи:

- документ за техническа изправност –част I, буква А и част II и знак за периодичен преглед за проверка на техническата изправност;

- удостоверение за преминат допълнителен преглед за проверка на оборудването на автобусите, с които се извършва превоза на деца и ученици;

Фактът за осигурените от участника автобуси се доказва със списък на автобусите с описание на регистрационния талон /за собствените превозни средства/, договор за наем/лизинг или еквивалент, с приложено копие от удостоверение за техническа изправност, част I, буква А и част II и знак за периодичен преглед за проверка на техническата изправност на ППС и копие от удостоверение за преминат допълнителен преглед за проверка на оборудването на автобуса, с който се извършва превоза на деца и ученици - документите се представят под формата на копие, заверено „Вярно с оригинала” и с положен мокър печат на кандидата, респективно подизпълнителят, както и копия от необходимите удостоверения;

5.3. Да притежава осигурени резервни автобуси. В това число се включват собствените автобуси на участника/подизпълнителите, в случай, че се предвижда ползването на такива, наетите автобуси, лизинговите автобуси или еквивалент. За осъществяване на поръчката е необходимо участникът да притежава поне 1 (един) брой резервен автобус. Резервните автобуси не следва да се приповтарят с редовно предложените автобуси. Фактът за осигурен от участника резервен автобус се доказва със списък на резервните автобуси и описание на регистрационния талон, на договор за наем/лизинг или еквивалент.

Преди сключване на договора за обществената поръчка, възложителят изисква от участника, определен за изпълнител да представи Документите под формата на копие, заверено „Вярно с оригинала” и с положен мокър печат на кандидата, респективно подизпълнителя.

5.4. Да разполага необходимите осигурени водачи на автобуси. За осъществяване на поръчката е необходимо участниците да са осигурили най-малко 3 (трима) водача, които да отговарят на следните изисквания:

- Да притежават свидетелство за управление валидно за съответната категория МПС;

- Да не са осъждани за престъпления от общ характер или да не са лишавани по съдебен или административен ред от право да управляват МПС;

- Да са психологически годни по смисъла на Наредбата по чл. 152, ал.1, т.2 от Закон за движения по пътищата;

- Да отговарят на изискването за квалификация на водача по смисъла на Наредбата по 7б , ал.5 от Закон за автомобилните превози;

- Да притежават най-малко 3 години професионален опит като водач на автобус.

За целта кандидатът декларира в ЕЕДОП списъка с водачите с посочване на образованието, професионалната квалификация и професионалния опит. Допълнително: описание на свидетелство за управление на МПС категория D; декларация от участника, че водачите не са осъждани за умишлени престъпления от общ характер или лишавани от право да извършват превозна дейност; копия от удостоверения за психологическа годност;. Документите се представят под формата на копие, заверено „Вярно с оригинала” и с положен мокър печат на кандидата, респективно подизпълнителя. В това число се включват и водачите, които ще се предоставят от подизпълнителите, в случай, че се предвижда ползването на такива.

5.5. Да е сключил застраховка „Гражданска отговорност” за МПС и застраховка „Злополука на пътници”. Това изискване трябва да е изпълнено по отношение на всеки автобус, в това число и автобусите на подизпълнителя, в случай, че се предвижда ползването на такива. За доказване на това обстоятелство участникът предоставя (декларира) в Единния европейски документ за обществени поръчки (ЕЕДОП) съответния публичен регистър, който съдържа тази информация.

Доказването на съответствието с изискването по-горе става по реда на чл.67, ал.5 и ал.6 от ЗОП.

Преди сключване на договора за обществената поръчка, възложителят изисква от участника, определен за изпълнител да представи заверено копие на документ доказващ наличието на застраховка под формата на копие, заверено „Вярно с оригинала” и с положен мокър печат на кандидата, респективно подизпълнителя, за участника избран за изпълнител.

***Посочените по-горе обстоятелства участника предоставя (декларира) в ЕДИНЕН ЕВРОПЕЙСКИ ДОКУМЕНТ ЗА ОБЩЕСТВЕНИ ПОРЪЧКИ (ЕЕДОП).***

РАЗДЕЛ ІIІ. УСЛОВИЯ И РЕД ЗА ПРЕДОСТАВЯНЕ НА ДОКУМЕНТАЦИЯТА ЗА УЧАСТИЕ

1. Документацията за участие в процедурата се предоставя безплатно и може да се изтегли от електронния сайт на **СО – район „Възраждане“, в раздел „Профил на купувача”**, [**http://www.so-vazrajdane.bg/profil-na-kupuvacha/id/transport-67-136-2019**](http://www.so-vazrajdane.bg/profil-na-kupuvacha/id/transport-67-136-2019)

2. Офертите трябва да се изготвят в съответствие с изискванията на ЗОП, и представят в Деловодството на СО – район „Възраждане“, бул. „Александър Стамболийски“ №62, в срока посочен в обявата и в документацията.

Възложителят ще удължи срока по предходната точка с най-малко три дни, когато впървоначално определения срок са получени по-малко от три оферти. След изтичане на така удължения срок, възложителят разглежда и оценява получените оферти независимо от техния брой.

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Участникът поема всички рискове по подаването на офертата, включително форсмажор.

3. Офертата се представя в един екземпляр, в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка. Върху плика участникът посочва **име на участника, адрес за кореспонденция, телефон и по възможност факс и електронен адрес и наименование на поръчката и обособената позиция, за която участва**. Всички документи се поставят в голям запечатан непрозрачен плик, в който се поставят ЕЕДОП, административни сведения, техническо предложение и ценова оферта.

Офертата се изготвя по приложените в документацията образци. Офертата се подава на български език и се подписва от управляващия и представляващ участника или от изрично упълномощен представител на участника. Прилага се нотариално заверено пълномощно.

4. Подадените оферти се вписват във входящ регистър по реда на тяхното постъпване като върху плика се отбелязват поредният номер, датата и часът на получаването им, за което на приносителя се издава документ.

5. Възложителят няма да приема за участие в процедурата и ще връща незабавно на участниците оферти, които са представени след изтичане на крайния срок за получаване, или в незапечатан, прозрачен или скъсан плик, като това обстоятелство се отбелязва в регистъра.

6. Обменът на информация може да се извърши по пощата, по факс, по електронен път при условията и по реда на Закона за електронния документ и електронния подпис или чрез комбинация от тези средства по избор на възложителя. Избраните средства за комуникация трябва да са общодостъпни и да са посочени в обявлението.

7. Обменът и съхраняването на информацията при провеждане на процедурата за възлагане на обществената поръчка ще се извършват по начин, който гарантира целостта, достоверността и поверителността на офертите на участниците.

8. Решенията на възложителя, за които той е длъжен да уведоми участниците съгласно нормите на ЗОП, ще се връчват лично срещу подпис или ще се изпращат с препоръчано писмо с обратна разписка или по факс.

РАЗДЕЛ ІV. ИЗИСКВАНИЯ КЪМ ОФЕРТАТА

1. Участниците в настоящата процедура за възлагане на обществена поръчка трябва да подготвят своята оферта в съответствие със законовите изискванията на ЗОП и ППЗОП и тези на Възложителя.

2. Офертата трябва да бъде представена на български език.

2.1. Ако участникът представя документи на чужд език, същите трябва да бъдат придружени с превод на български език, а в изрично посочените в ЗОП случаи, преводът трябва да бъде официален.

2.2. Ако участникът е обединение, документите се представят от физическото или юридическо лице, с което се доказват съответствието с минималните условия за допустимост.

3. Всички документи, които не са оригинали, и за които не се изисква нотариална заверка, следва да бъдат заверени от участника с гриф "Вярно с оригинала", подпис и печат.

4. Всички необходими документи, които участникът представя с офертата, следва да бъдат във вида, посочен в настоящата документация за участие.

5. Офертата трябва да бъде подписана от законно оторизирания представител на участника съгласно търговската му регистрация или от надлежно упълномощено/и лице или лица с нотариално заверено пълномощно.

6. Не се допуска представяне на варианти в офертите.

7. Участниците са длъжни да съблюдават сроковете и условията за подаване на оферта, посочени в обявата и документацията за участие в процедурата.

**Офертите се подават в срок до 19.02.2019г., от 08:30-17:00ч.в Деловодството на СО – район „Възраждане“, бул. „Александър Стамболийски“ №62. Постъпилите оферти ще бъдат отворени на 20.02.2019г. от 10:00 часа в сградата на районната администрация – бул. Ал. Стамболийски“ №62.**

Отварянето на офертите е публично и на него могат да присъстват участниците в процедурата или техни упълномощени представители.

РАЗДЕЛ V. КРИТЕРИЙ ЗА ОЦЕНКА НА ОФЕРТИТЕ.

Обществената поръчка се възлага въз основа на икономически най-изгодната оферта. **Критерият за възлагане е най-ниска цена.**

Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

Писмената обосновка по предходната точка се оценява по отношение на нейната пълнота и обективност в съответствие с чл. 72 от ЗОП.

РАЗДЕЛ VІ. РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ

При писмено искане, направено до три дни преди изтичане на срока за получаване на оферти, възложителят е длъжен най-късно на следващия ден да публикува в профила на купувача писмени разяснения по условията на обществената поръчка.

РАЗДЕЛVII. УСЛОВИЯ И РЕД ЗА ПРОВЕЖДАНЕ НА ПРОЦЕДУРАТА

1. Разглеждане на постъпилите оферти.

1.1. Разглеждането и оценката на офертите и класирането на участниците се извършва от специално назначена от Възложителя комисия, съгласно чл. 97 от ППЗОП.

Комисията класира участниците по степента на съответствие на офертите с предварително обявените от възложителя условия.

Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

2. Сключване на договор.

2.1. Възложителят сключва договор за обществена поръчка с определения изпълнител в 30-дневен срок от датата на определяне на изпълнителя – чл.193 , ал.1 ЗОП.

В договора са включени всички предложения от офертата на класирания на първо място участник.

# СЪДЪРЖАНИЕ НА ОФЕРТАТА

Офертата следва да съдържа:

- Списък на документите в офертата – форма на участника;

- Единен европейски документ за обществени поръчки ;

- Копие от документа за регистрация или ЕИК съгласно чл.23 от Закона за търговския регистър, когато участникът е юридическо лице или едноличен търговец; копие от документа за самоличност, когато участникът е физическо лице; пълни доказателства за правоспособност и представителна власт, когато участникът е чуждестранно лице /съответен еквивалентен документ, издаден от съдебен или административен орган в държавата, в която са установени, които се представят в легализиран превод или с печат апостил, съгласно Конвенцията за премахване на изискването за легализация на чуждестранни публични актове - обн. ДВ бр.45/11.05.2001 година/.

- Нотариално заверено пълномощно за лицето, което е подписало офертата /ако е приложимо, т.е. когато е лице, различно от представляващия участника по регистрация/;

- При участници – обединения, които не са юридически лица - документ, подписан от лицата в обединението, в който задължително се посочва представляващият. В случай, че обединението все още не е регистрирано в регистър БУЛСТАТ към Агенция по вписванията, задължително се прилага и нотариално заверено копие от договора за създаване на обединението;

- Декларация за липса на обстоятелствата по чл.97, ал.5 от ППЗОП във връзка с по чл. 54, ал.1, т. 1-5 и т. 7 от ЗОП – съгласно приложен образец;

- Когато участникът е обединение, което не е юридическо лице: документите по-горе се представят за всяко физическо или юридическо лице, включено в обединението; документите се представят за участниците, чрез които обединението доказва съответствието си с критериите за подбор.

-Списък на автобусите (свободен текст) в оригинал, с описание на регистрационния талон /за собствените превозни средства/ или на договор за наем/лизинг, копие от удостоверение за техническа изправност, част I, буква А и част II и знак за периодичен преглед за проверка на техническата изправност на ППС и копие от удостоверение за преминат допълнителен преглед за проверка на оборудването на автобуса, с който се извършва превоза на деца и ученици - документите се представят под формата на копие, заверено „Вярно с оригинала” и с положен мокър печат на кандидата, респективно подизпълнителят, както и копия от необходимите удостоверения;

- Списък на резервните автобуси (свободен текст), с описание на регистрационните талони или договорите за наем/лизинг,

- Списък на водачите на автобусите с посочване на образованието, професионалната квалификация и професионалния опит (свободен текст) - списъкът се представя в оригинал и следва да съдържа следното описание на: свидетелства за управление на МПС от категория D; декларация от участника, че водачите не са осъждани за умишлени престъпления от общ характер или лишени от правото да осъществяват превозна дейност; копия на удостоверения за психологическа годност. Документите се представят по формата на копие, заверено „Вярно с оригинала” и с положен мокър печат на кандидата, респективно подизпълнителя. В това число се включват и водачите, които ще се предоставят от подизпълнителите, в случай, че се предвижда ползването на такива;

- Декларация за ползване на подизпълнители - когато участникът предвижда участие на подизпълнители, всеки от тях трябва да представи горепосочените документи – съгласно приложен образец;

Когато участникът е обединение, което не е юридическо лице: документите по-горе се представят за всяко физическо или юридическо лице, включено в обединението; документите се представят за участниците, чрез които обединението доказва съответствието си с критериите за подбор.

- Декларация подизпълнител – съгласно приложен образец

- Декларация приемане клаузите на договора;

- Декларация за липсата на конфликт на интереси;

- Декларация по чл. 101, ал.11 от Закона за обществените поръчка

- Ценово предложение – съгласно приложен образец;

- Техническо предложение – съгласно приложен образец;

- Декларация за техническата изправност на автобусите- собствен образец;

- Декларация за валидност на офертата – съгласно образец;

-декларация за липса на обстоятелствата по чл.3, т.8 от ЗИФОДРЮПДРКЛТДС

**ВАЛИДНОСТ НА ОФЕРТИТЕ**

Участниците са обвързани с условията на представените от тях оферти за период от 120 календарни дни от датата, определена за краен срок за получаване на оферти, съгласно Обявата.